Gedagte vir die dag: God praat tydens jou vervolgingFoto: pixabay.com Wanneer hulle julle oorgee, moenie julle bekommer oor wat julle ter verdediging moet sê nie, want die regte woord sal op die regte tyd vir julle gegee word. Dit sal nie júlle wees wat die praatwerk doen nie, maar die Gees. (Matteus 10:19-20) Dit is nie verkeerd om te beplan nie. Wees net versigtig om nie meer te beplan as wat God wil hê jy moet nie. Laat God jou planne onderbreek of in ’n ander rigting stuur wanneer Hy dit ook al nodig ag. Wanneer jy in ’n liefdesverhouding met God staan, praat sy Gees deur jou. Glo jy dit? Is jy bereid om dit in regte lewensituasies te toets? Here, gee vir my geloof om elke dag te lewe soos U wil hê ek moet, sodat die wêreld my sal teenstaan. Lê die regte woorde in my mond wanneer die wêreld my teenstaan. Gee vir my ’n belydenis oor U wanneer die wêreld my teengestaan het. Ek behoort net aan U. Amen.